Oti Mabuse

**Otlile** " **Oti** " **Mabuse** (gebore 8 Augustus 1990)  is 'n Suid-Afrikaanse talentskoubeoordelaar, 'n vermaaklikheidsaanbieder, 'n danser en ook 'n Latynse danskampioen.  Sy is tans in die Verenigde Koninkryk gebaseer.  Sy is veral bekend daarvoor dat sy 'n professionele danser is in die Britse televisiereeks *Strictly Come Dancing*, wat sy in 2019 en 2020 gewen het, en die Duitse ekwivalente program daarvan, ''Let's Dance''.  Sy was 'n Danskaptein op *The Greatest Dancer*. Sedert 2021 was sy 'n paneellid op *The Masked Dancer* en sy het in 2022 'n beoordelaar op *Dancing on Ice* geword.

## Vroeë lewe en opvoeding 
Mabuse is in Pretoria gebore en het siviele ingenieurswese op universiteit studeer  voordat hy 'n loopbaan in professionele baldans begin het. Haar ouer suster, Motsi Mabuse, is ook 'n professionele baldanser. Oti het as professionele danser aan die Duitse reeks ''Let's Dance* deelgeneem, waarna sy by Brittanje se *Strictly Come Dancing'' televisie produksie aangesluit het.

## Dans loopbaan 
Mabuse het die Suid-Afrikaanse Latyns-Amerikaanse kampioenskap agt keer gewen, waarna sy na Duitsland verhuis het om haar danshorisonne te verbreed. Sy het 'n aantal titels in haar dansloopbaan verwerf.  Dit sluit onder meer in: 

* derde plek in Wêreldbeker-vryslag Latyn in 2014,
* tweede plek Europese Kampioenskap Latyn in 2014 en
* eerste plek in Duitse Kampioenskap PD Freestyle Latin.

## '''Let's Dance'* 
In 2015 het Mabuse as professionele danser verskyn in die agtste seisoen van , die Duitse weergawe van die televisieprogram, *Strictly Come Dancing.''

Sy het saam met die sanger Daniel Küblböck gedans. Die danspaar is in week 9 uitgeskakel en het in die sesde plek geëindig.

In 2016 het Mabuse teruggekeer as 'n professionele danser vir die negende seisoen van ''Let's Dance*. Sy was gepaar met die televisie-aanbieder Niels Ruf. Die danspaar was die eerstes wat in week 2 uitgeskakel is en het in die 14de plek uitgeval.

### Seisoen 8: saam met die bekende ster Daniel Küblböck 
### Seisoen 9: saam met die bekende ster Niels Ruf 
## *'Strictly Come Dancing** 
**Prestasies met die hoogste en laagste punte per dans'''

In 2015 het Mabuse as 'n professionele danser in die 13de reeks van *Strictly Come Dancing* verskyn. Sy was saam met die Olimpiese bokser Anthony Ogogo gepaar. Die danspaar is in Week 3 uitgeskakel en het in die 14de plek geëindig. Daardie jaar het sy ook aan die Children in Need- en Kersfees- spesiale aanbiedings van die program deelgeneem, waarin sy met onderskeidelik die akteurs Jack Ashton en Tom Chambers saamgewerk het.

In 2016 was Mabuse saam met die voormalige *Hollyoaks-* akteur Danny Mac vir die program se 14de reeks gepaar. Die danspaar het die finaal gehaal en het as naaswenners geëindig. Vir die program se 15de reeks in 2017, het sy saam met die Paralimpiese naelloper Jonnie Peacock gedans.  Hulle is in Week 9 in die agtste plek uitgeskakel. Sy was saam met die Engelse krieketspeler Graeme Swann vir die program se 16de reeks gepaar.  Hulle is in Week 10 in die sewende plek uitgeskakel.

In 2019, vir haar vyfde verskyning op die program, was sy saam met die voormalige *Emmerdale* -akteur Kelvin Fletcher gepaar.  Hy het haar oorspronklik aangekondigde vennoot, *die Made in Chelsea-* ster Jamie Laing, vervang, wat aan die program moes onttrek nadat hy 'n voetbesering opgedoen het toe hy by die bekendstellingsvertoning gedans het. Oti en haar dansmaat het voortgegaan om die wenners van die reeks te word. Laing is die volgende jaar bevestig as 'n deelnemer vir die 18de reeks, maar is weer saam met mede-professionele danser Karen Hauer gepaar.  Mabuse is gepaar saam met die komediant en akteur, Bill Bailey.  Hierdie danspaar het die eindstryd bereik en reekswenners geword. Mabuse was die tweede professionale danser wat die program twee keer gewen het (die ander prodanser was Aliona Vilani wat reekse 9 en reeks 13 gewen het) en is die enigste professionale danser wat twee keer agtereenvolgens gewen het.

Op 18 April 2021, twee weke nadat sy as deel van die 19de reeks van die program aangekondig is, het Mabuse onthul dat dit heel waarskynlik haar laaste deelname aan die reeks sou wees. Op 22 Februarie 2022 het Mabuse bevestig dat sy die program ná sewe jaar gaan verlaat.

### Reeks 13: saam met die bekende ster Anthony Ogogo 
### Reeks 14: saam met die bekende ster Danny Mac 
### Reeks 15: saam met die bekende ster Jonnie Peacock 
# Bruno Tonioli was afwesig en daar was ook geen gasbeoordelaar nie.

### Reeks 16: saam met die bekende ster Graeme Swann 
# Bruno Tonioli was afwesig; Alfonso Ribeiro was gasbeoordelaar.

### Reeks 17: saam met die bekende ster Kelvin Fletcher 
Mabuse was oorspronklik saam met Jamie Laing gepaar, maar hy moes onttrek weens 'n voetbesering tydens die opname van die bekendstellingsprogram. Laing is vervang met Kelvin Fletcher, net voor die begin van die regstreekse vertonings.

# Bruno Tonioli was afwesig; Alfonso Ribeiro was gasbeoordelaar.

### Reeks 18: saam met die bekende ster Bill Bailey 
# Motsi Mabuse was afwesig gewees; Anton du Beke was gasbeoordelaar.

### Reeks 19: saam met die bekende dansmaat Ugo Monye 
## Danstoere en ander professionele verbintenisse 
* 2017 - Mabuse het saam met haar bekende dansmaat Danny Mac aan die nasionale *Strictly Come Dancing - The Live Tour* deelgeneem. Hulle is deur die gehoor aangewys as die wenners van meer individuele vertonings as enige ander paartjie.
* 2017 - In Augustus het Mabuse en Ian Waite 'n 60-datum 2018 Britse toer *An Audience With* aangekondig.  Sy was 'n deelnemer aan 'n episode van *Tipping Point: Lucky Stars* .
* 2018 - In Oktober het Mabuse aangekondig dat sy in 2019 by Donahey's Dancing with The Stars Weekends dansklasse gaan aanbied 
* 2019 - Mabuse het 'n danskaptein geword op *The Greatest Dancer*, saam met Cheryl, Matthew Morrison en later Todrick Hall
* 2019 - Mabuse was 'n deelnemer aan Celebrity MasterChef.
* 2019 - Mabuse is op die kortlys (genomineer) vir BroadwayWorld UK-toekennings - Beste Choreografie van 'n nuwe produksie van 'n toneelstuk of musiekblyspel vir haar werk Kiss Me, Kate by die Watermill-teater . 
* 2020 - Mabuse word die nuwe gasheer van *Boogie Beebies*. 
* 2020 - Mabuse was 'n deelnemer aan die Kersfees Spesiale Vertoning van *Michael McIntyre se The Wheel* .
* 2021 - Op 4 Maart is aangekondig dat Mabuse 'n paneellid sou wees op 'n splinternuwe ITV- program, *The Masked Dancer UK ,* 'n spin-off van The Masked Singer UK. Sy het Rita Ora se posisie in die oorspronklike program oorgeneem. 
* 2021 - Op 22 Desember is dit bevestig dat Mabuse John Barrowman op die beoordelaarspaneel van die 14de reeks van *Dancing On Ice* sal vervang.
* 2022 – In Februarie het Mabuse aangekondig dat sy die program *Strictly Come Dancing* ná sewe reekse gaan verlaat.
* 2022 - Mabuse het vanaf April gewerk as die choreograaf van die Britse en Ierland-produksie van The Cher Show, wat deur die land sal toer.

## Persoonlike lewe 
In 2014 het Mabuse met die Roemeense danser Marius Iepure in die huwelik getree.  Sy het hom in Duitsland ontmoet.  Die egpaar woon tans in Londen nadat hulle in 2015 vanaf Duitsland daarheen verhuis het 

## Filmografie 
## Bibliografie 
* Oti Mabuse, *Dance with Oti*, Walker Books, Londen, 27 Mei 2021. .
* Oti Mabuse, *Dance with Oti: the lion samba*, Walker Books, Londen, 7 Julie 2022. .

## Verwysings 
## Verdere leeswerk 
* Mabuse, Motsi (in Duits), 2014. Chili Im Blut: Mein Tanz durchs Leben. Ehrenwirth Verlag. .

## Eksterne skakels 
* *Oti Mabuse se danslegendes* (BBC Radio 4)